Πρωτάθλημα καλαθοσφαίρισης Α2 εθνικής κατηγορίας γυναικών 2016-2017

Το **Πρωτάθλημα Α2 Εθνικής Κατηγορίας Γυναικών της περιόδου 2016-17** αποτέλεσε την 20η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή ήταν η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό είχαν τη νομική μορφή ερασιτεχνικών σωματείων.

Στη διοργάνωση έλαβαν μέρος 23 σύλλογοι, οι οποίοι μοιράστηκαν για πρακτικούς και οικονομικούς λόγους σε δύο Ομίλους με γεωγραφικά κριτήρια. Στον Όμιλο Βορρά τον τίτλο του Πρωταθλητή κατέκτησε ο Α.Σ. Ολυμπιακός Βόλου 1937, το δεύτερο τρόπαιο της Κατηγορίας αυτής που έχει να επιδείξει ο σύλλογος. Στον Όμιλο Νότου την κορυφή του τελικού βαθμολογικού πίνακα κατέλαβε για πρώτη φορά στην ιστορία του ο Α.Ο. Φάρος Κερατσινίου.

## Προκριματική Φάση
Βάσει προκήρυξης στο Ειδικό Πρωτάθλημα Ανόδου στην Α2 Εθνική Κατηγορία δικαιούνταν να πάρουν μέρος οι Πρωταθλητές για το έτος 2015-16 όλων των Ενώσεων και Τοπικών Επιτροπών της Ομοσπονδίας, πλην εκείνων της Αττικής, της Νότιας Αττικής και της Θεσσαλονίκης που πέρασαν απευθείας στο επίπεδο των εθνικών πρωταθλημάτων.

Απαραίτητη προϋπόθεση για τη συμμετοχή των ομάδων στη διαδικασία ήταν η κατάκτηση Πρωταθλήματος στο οποίο πήραν μέρος τουλάχιστον τέσσερα (4) σωματεία. Οι Πρωταθλητές μοιράστηκαν βάσει γεωγραφικών κριτηρίων σε δύο Ομίλους, έναν για το Βορρά (6 ομάδες) και έναν για το Νότο (8 ομάδες). Σημειώνεται πως τη χρονιά αυτή δεν έλαβε χώρα γυναικείο Πρωτάθλημα από την Ένωση Κυκλάδων, ενώ η Πρωταθλήτρια Κεντρικής & Νότιας Πελοποννήσου, Ε.Α. Παραλίας, επέλεξε να απέχει από τη διαδικασία.

Οι αγώνες του Ομίλου Βορρά διεξήχθησαν από τις 22 έως τις 26 Ιουνίου 2016 στη Θεσσαλονίκη, ενώ οι αγώνες του Ομίλου Νότου στις ίδιες ημερομηνίες στην Αθήνα.

### Βορράς
Τον Όμιλο Βορρά συνέθεσαν έξι ομάδες και συγκεκριμένα οι Πρωταθλητές των Ενώσεων Ανατολικής Μακεδονίας & Θράκης, Δυτικής Μακεδονίας, Κεντρικής Μακεδονίας, Θεσσαλίας, Βορειοδυτικής Ελλάδας και Χαλκιδικής. Αυτοί αγωνίστηκαν ο καθένας με όλους σε ένα γύρο (σύστημα πουλ) και η ομάδα με τα καλύτερα αποτελέσματα κέρδισε την άνοδο. Το πρόγραμμα και τα αποτελέσματα διαμορφώθηκαν ως εξής:



### Νότος
Τον Όμιλο Νότου συνέθεσαν οκτώ ομάδες και συγκεκριμένα οι Πρωταθλητές των Ενώσεων Χίου, Σάμου, Λέσβου, Δωδεκανήσου, Ανατολικής Στερεάς & Εύβοιας, Αργολίδας & Κορινθίας, Κρήτης και Κεντρικής & Νότιας Πελοποννήσου. Αυτοί χωρίστηκαν σε δύο Ομίλους και αγωνίστηκαν ο καθένας με όλους σε ένα γύρο (σύστημα πουλ). Οι πρωτοπόροι των δύο Ομίλων κέρδισαν την άνοδο στην Α2 Εθνική, ενώ διεξήχθη και αγώνας κατάταξης μεταξύ των δεύτερων προκειμένου να καθοριστεί σειρά προτεραιότητας ανόδου για κάλυψη κενών θέσεων που τυχόν θα προέκυπταν μες το καλοκαίρι. Το πρόγραμμα και τα αποτελέσματα διαμορφώθηκαν ως εξής:



### Συνοπτικός πίνακας





## Συμμετέχοντες
Βάσει της προκήρυξης της διοργάνωσης, στη διεκδίκηση του Πρωταθλήματος της Α2 Εθνικής Κατηγορίας μπήκαν 24 σύλλογοι καλαθοσφαίρισης, οι οποίοι μοιράστηκαν βάσει γεωγραφικών κριτηρίων σε δύο ομίλους των 12 συλλόγων.

Από τα τοπικά πρωταθλήματα των Ενώσεων και Τοπικών Επιτροπών της Ελληνικής Ομοσπονδίας ανά την επικράτεια ανήλθαν:
* Αυτόματα οι σύλλογοι Ηλιούπολη, Ελευθερία Μοσχάτου και Σταυρούπολη ως Πρωταθλητές των Ενώσεων Αττικής, Νότιας Αττικής και Θεσσαλονίκης αντίστοιχα.
* Μέσω ειδικού Πρωταθλήματος Ανόδου οι σύλλογοι Ασπίς 2001 Ξάνθης (Βορράς), Δρομείς Τρίπολης (Νότος) και Πήγασος Κρεμαστής (Νότος) ως Πρωταθλητές των Ενώσεων Ανατολικής Μακεδονίας και Θράκης, Κεντρικής και Νότιας Πελοποννήσου και Δωδεκανήσου αντίστοιχα.

Την προηγούμενη άνοιξη είχαν υποβιβαστεί από την Α1 Εθνική Κατηγορία οι σύλλογοι Ιπποκράτης Κω και Άρης Πετρούπολης. Ο Άρης ενσωματώθηκε στον Όμιλο Νότου της Α2 Εθνικής. Ο Ιπποκράτης, μετά από τρεις χρονιές στην Α1 Εθνική (στις δύο εκ των οποίων τερμάτισε υψηλά στην τελική κατάταξη) και έχοντας υποφέρει από σοβαρά διοικητικά και οικονομικά προβλήματα, ανακοίνωσε την αποχώρησή του από τα εθνικά πρωταθλήματα. Την θέση του κλήθηκε να καλύψει η πρώτη επιλαχούσα ομάδα από το ειδικό Πρωτάθλημα Ανόδου για το Νότο, το Αρκάδι Ρεθύμνου.

Για οικονομικούς λόγους αποχώρησε από τον Όμιλο Νότου και το Παλαιό Φάληρο μετά από τρία χρόνια στην Α2 Εθνική. Αντικαταστάθηκε από την πρώτη επιλαχούσα ομάδα της Νότιας Αττικής, τους Κυρίαρχους Παλαιάς Κοκκινιάς.

Επιπλέον, οικειοθελώς αποχώρησε αρχές Σεπτέμβρη και η Νίκη Βόλου αφήνοντας μια κενή θέση στον Όμιλο Βορρά. Πρώτος επιλαχών για την κάλυψη της θέσης από το ειδικό Πρωτάθλημα Ανόδου για το Βορρά ήταν ο Λασσάνης Κοζάνης, ο οποίος όμως αρνήθηκε την πρόσκληση της ομοσπονδίας καθώς ο χρόνος προετοιμασίας θα ήταν ελάχιστος. Τελικά τη θέση κάλυψε ο επόμενος στη σειρά προτεραιότητας, Πιερικός Αρχέλαος.

Ελάχιστα πριν την έναρξη του Πρωταθλήματος την απόσυρσή του από τον Όμιλο Νότου ανακοίνωσε ο Πήγασος Κρεμαστής λόγω ανυπέρβλητων οικονομικών και γηπεδικών προβλημάτων. Καθώς η κλήρωση είχε ήδη διεξαχθεί και δεν υπήρχε ο απαραίτητος χρόνος για αντικατάσταση της ομάδας, η Ομοσπονδία ανακοίνωσε πως τη θέση της δεν θα έπαιρνε άλλος σύλλογος, αλλά πως οι προγραμματισμένοι αντίπαλοί της θα είχαν κάθε εβδομάδα ρεπό.

Βάσει των κανονισμών της Ελληνικής Ομοσπονδίας Καλαθοσφαίρισης οι σύλλογοι που συνέθεσαν τελικά το δυναμικό της Α2 Εθνικής, και που παρουσιάζονται παρακάτω, συμμετείχαν επίσης στο θεσμό του Κυπέλλου Ελλάδος αλλά όχι σε ευρωπαϊκές διοργανώσεις.

Οι ομάδες που συνέθεσαν το δυναμικό της Α2 Εθνικής για την περίοδο 2016-17 είναι οι ακόλουθες:










;Σημειώσεις:

**α.**  Μέχρι τα τέλη Οκτωβρίου την ομάδα του Πιερικού Αρχέλαου καθοδηγούσε η Τασούλα Τσιρογιάννη. Από το Νοέμβρη μέχρι το τέλος της χρονιάς το πόστο ανέλαβε η Δώρα Ζουγκουρίδου.
**β.**  Κατά την έναρξη της περιόδου πρώτος προπονητής στον Άρη Πετρούπολης ήταν ο Γιώργος Κάββουρας. Στα τέλη Νοεμβρίου ο τελευταίος παραιτήθηκε με αποτέλεσμα να αντικατασταθεί από το Θοδωρή Ορφανίδη. Τη χρονιά ολοκλήρωσε από τα μέσα Μαρτίου και έπειτα ο Θάνος Κωνσταντόπουλος.
**γ.**  Οι Δρομείς Τρίπολης είχαν στις πρώτες αγωνιστικές στον πάγκο τους τον προπονητή Νίκο Πολυζωγόπουλο. Από τα τέλη Οκτωβρίου και για το μεγαλύτερο κομμάτι της περιόδου προπονήτρια ανέλαβε η Λία Μπαρουξή. Τη χρονιά ολοκλήρωσε η αθλήτρια της ομάδας, Ματίνα Τζάνη.


## Βορράς
Η Κανονική Περίοδος του Πρωταθλήματος του Ομίλου Βορρά, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, έλαβε χώρα από τις 16 Οκτωβρίου 2016 μέχρι τις 9 Απριλίου 2017. Τα σωματεία που συμμετείχαν αναμετρήθηκαν μεταξύ τους δύο φορές. Η οριστική κλήρωση για την κατάρτιση του προγράμματος του Ομίλου Βορρά έλαβε χώρα στις 8 Σεπτεμβρίου 2016 στη Θεσσαλονίκη. Το πρόγραμμα και τα αποτελέσματα των αναμετρήσεων ήταν τα ακόλουθα:

### Πρόγραμμα


### Βαθμολογία
Μετά την ολοκλήρωση της Κανονικής Περιόδου στην κορυφή του βαθμολογικού πίνακα του Ομίλου Βορρά βρέθηκε ο Ολυμπιακός Βόλου. Αυτό ήταν και το δεύτερο Πρωτάθλημα Α2 Εθνικής στην ιστορία του συλλόγου (το πρώτο κατακτήθηκε το 2012). Καθώς την άνοδο στην Α1 θα εξασφάλιζαν τρεις ομάδες συνολικά, οι δευτεραθλητές των δύο Ομίλων δεν ανέβηκαν απευθείας στην κορυφαία κατηγορία, αλλά αναμετρήθηκαν μεταξύ τους για το σχετικό εισιτήριο. Δευτεραθλητής του Ομίλου Βορρά ήταν ο Ηρακλής Θεσσαλονίκης. Σε αγώνες κατάταξης προκειμένου να καταρτηθεί λίστα προτεραιότητας ανόδου σε περίπτωση επιπλέον κενών θέσεων συμμετείχαν επίσης ο 3ος Απόλλων Καλαμαριάς και η 4η Ολύμπια Λάρισας. Τον υποβιβασμό στα τοπικά Πρωταθλήματα γνώρισαν ο Α.Ο. Σερρών μετά από 12 συνεχόμενα χρόνια στην Κατηγορία και ο oυραγός Π.Α.Σ. Γιάννινα μετά από 6 συνεχόμενα χρόνια παρουσίας.











### Ατομικές διακρίσεις
Οι κορυφαίες αθλήτριες σε δύο βασικές στατιστικές κατηγορίες κατά τη λήξη της κανονικής περιόδου ήταν οι ακόλουθες:





## Νότος
Η Κανονική Περίοδος του Πρωταθλήματος του Ομίλου Νότου, η οποία αποτέλεσε και τη μοναδική φάση διεξαγωγής του εφόσον δεν προβλέπονταν Play-offs ή Play-outs, έλαβε χώρα από τις 16 Οκτωβρίου 2016 μέχρι τις 9 Απριλίου 2017. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος του Ομίλου Νότου έλαβε χώρα στις 7 Σεπτεμβρίου 2016 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:

### Πρόγραμμα


### Βαθμολογία
Μετά την ολοκλήρωση της Κανονικής Περιόδου στην κορυφή του βαθμολογικού πίνακα του Ομίλου Νότου βρέθηκε ο Φάρος Κερατσινίου. Αυτό ήταν και το πρώτο Πρωτάθλημα Α2 Εθνικής στην ιστορία του συλλόγου, ο οποίος αγωνιζόταν στο επίπεδο αυτό από το καλοκαίρι του 2015. Καθώς την άνοδο στην Α1 θα εξασφάλιζαν τρεις ομάδες συνολικά, οι δευτεραθλητές των δύο Ομίλων δεν ανέβηκαν απευθείας στην κορυφαία κατηγορία, αλλά αναμετρήθηκαν μεταξύ τους για το σχετικό εισιτήριο. Δευτεραθλητής του Ομίλου Νότου ήταν ο Ίκαρος Καλλιθέας. Σε αγώνες κατάταξης προκειμένου να καταρτηθεί λίστα προτεραιότητας ανόδου σε περίπτωση επιπλέον κενών θέσεων συμμετείχαν επίσης ο 3ος Σπόρτιγκ και η 4η Αγία Παρασκευή. Τον υποβιβασμό στα τοπικά Πρωταθλήματα γνώρισαν τρεις σύλλογοι που είχαν ανέλθει στην Α2 Εθνική το προηγούμενο καλοκαίρι: ο Σ.Δ.Υ. Τρίπολης που δεν πέτυχε καμία νίκη, οι Κυρίαρχοι Παλαιάς Κοκκινιάς και το Αρκάδι Ρεθύμνου.











### Ατομικές διακρίσεις
Οι κορυφαίες αθλήτριες σε δύο βασικές στατιστικές κατηγορίες κατά τη λήξη της κανονικής περιόδου ήταν οι ακόλουθες:





## Αγώνες Μπαράζ
Μετά την ολοκλήρωση της Κανονικής Περιόδου, προβιβάστηκαν απευθείας στην Α1 Εθνική Κατηγορία οι ομάδες που ολοκλήρωσαν τις αγωνιστικές τους υποχρεώσεις στην κορυφή της βαθμολογίας των δύο Ομίλων. Ένα τρίτο εισιτήριο ανόδου κρίθηκε σε αγώνα μπαράζ, σε ουδέτερη έδρα, μεταξύ των ομάδων που κατέλαβαν τη δεύτερη θέση. Ειδικότερα ο Ηρακλής Θεσσαλονίκης (Βορράς) αναμετρήθηκε στο Βόλο με τον Ίκαρο Καλλιθέας (Νότος), με τον τελευταίο να αποσπά εν τέλει τη νίκη και την άνοδο με σκορ 50-60.

Στην περίπτωση που για τον οποιοδήποτε λόγω προέκυπταν επιπλέον κενές θέσεις στην κορυφαία κατηγορία, κρίθηκε απαραίτητο να προκαθοριστεί μια σειρά προτεραιότητας για άνοδο μέσω διαδικασίας μπαράζ. Συγκεκριμένα, οι ομάδες που κατέλαβαν την τρίτη και τέταρτη θέση σε κάθε όμιλο διασταυρώθηκαν μεταξύ τους για έναν επιπλέον αγώνα σε ουδέτερη έδρα. Πλεονέκτημα έναντι αυτών των ομάδων έχει ο Ηρακλής, η ομάδα που ηττήθηκε στο μπαράζ μεταξύ των δεύτερων.

Στο Κλειστό Γυμναστήριο του Βόλου διεξήχθη και η αναμέτρηση των ομάδων που τερμάτισαν στην 3η θέση, δηλαδή του Απόλλωνα Καλαμαριάς (Βορράς) και του Σπόρτιγκ Αθηνών (Νότος). Η ομάδα της Θεσσαλονίκης αναδείχθηκε νικήτρια με σκορ 44-41. Ο αγώνας μεταξύ των 4ων έλαβε χώρα στο Κλειστό της Αταλάντης. Εκεί η Αγία Παρασκευή (Νότος) πήρε τη νίκη απέναντι στην Ολύμπια Λάρισας (Βορράς) με σκορ 69-59.

## Τελική Κατάταξη
Μετά την ολοκλήρωση της κανονικής περιόδου, των μπαράζ και των θερινών ανακατατάξεων (βλ. ενότητα «Σημειώσεις»), η εικόνα της τελικής κατάταξης διαμορφώθηκε ως ακολούθως:











## Σημειώσεις
#### Ατομικά ρεκόρ
* Την περίοδο αυτή η αθλήτρια από την Πρώην Γιουγκοσλαβική Δημοκρατία της Μακεδονίας, Άνα Ταντουρόφσκα, σημείωσε με τα χρώματα του Ολυμπιακού Βόλου τα περισσότερα τρίποντα που έχουν ποτέ καταμετρηθεί από αθλήτρια στην ιστορία της Α2 Εθνικής, 78 στον αριθμό. Με τον τρόπο αυτό έσπασε το ρεκόρ που κατείχε από την προηγούμενη χρονιά η Παναγιώτα Τσαμπούρη, με 77 στο σύνολο.
* Με τη σειρά της η Τσαμπούρη (Ηρακλής Θεσσαλονίκης) έγινε η πρώτη αθλήτρια που ξεπέρασε τα 60 τρίποντα σε δυο συνεχόμενες περιόδους (77 και 63 αντίστοιχα), φτάνοντας τα 140 σύνολο.
* Η διαφορά των 117 πόντων της Ζωής Κεχαγιά (Φάρος Κερατσινίου) από τη Μαρία Μοσχοπούλου (Δρομείς Τρίπολης) είναι η μεγαλύτερη διαφορά μεταξύ πρώτης και δεύτερης σκόρερ στην ιστορία της Α2 Εθνικής.
* Για πρώτη φορά στη δεκάδα των κορυφαίων σκόρερ συναντούμε δύο ξαδέρφες, τις Φαίη και Ευγενία Κωτούλα. Αγωνίστηκαν στον Ηρακλή και τον Πιερικό Αρχέλαο αντίστοιχα.

#### Μετονομασίες
* Έχοντας πανηγυρίσει την επιστροφή του στην Α1 Εθνική Κατηγορία, ο Ίκαρος Καλλιθέας επέστρεψε επισήμως στο ιστορικό του όνομα, Εσπερίδες Καλλιθέας (με διαφορετικό προσδιοριστικό μπροστά για τυπικούς λόγους).

#### Μηδενισμοί
* Στα πλαίσια της 3ης αγωνιστικής η ομάδα των Σερρών μηδενίστηκε στον αγώνα όπου θα υποδεχόταν την Πυλαία, καθώς δεν υπήρχε γιατρός στο γήπεδο.
* Στα πλαίσια της 17ης αγωνιστικής οι Κυρίαρχοι Παλαιάς Κοκκινιάς δεν παρεβρέθηκαν στην Κρήτη για τον αγώνα τους με το Αρκάδι Ρεθύμνου και μηδενίστηκαν. Εκτός του μηδενισμού, τιμωρήθηκαν με αφαίρεση ενός βαθμού από την τρέχουσα περίοδο και ενός από την επόμενη.
* Στα πλαίσια της 21ης αγωνιστικής οι Δρομείς Τρίπολης δεν προσήλθαν στον αγώνα τους με τον Άρη Πετρούπολης και μηδενίστηκε. Εκτός του μηδενισμού, τιμωρήθηκε με αφαίρεση ενός βαθμού από την τρέχουσα περίοδο και ενός από την επόμενη.

## Παραπομπές


## Εξωτερικοί σύνδεσμοι

* «Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Βορρά) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών (Όμιλος Νότου) 2016-2017», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ειδική Προκήρυξη Πρωταθλήματος Α2 Εθνικής Κατηγορίας Γυναικών 2016-2017», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 
* «Προκήρυξη Ειδικού Πρωταθλήματος Ανόδου στην Α2 Εθνική Κατηγορία Γυναικών 2016», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 
* «Eurobasket.com All-Greek A2 Awards 2017», 1 Μαΐου 2017. 



Κατηγορία:Α2 εθνική κατηγορία καλαθοσφαίρισης γυναικών
Πρωταθλημα Ελλαδος Α2 Γυναικών 2016 2017
Πρωταθλημα Ελλαδος Α2 Γυναικών 2016 2017